ઉત્તર પ્રદેશ હાલમાં તેની સ્થાનિક ચૂંટણી પૂર્ણ કરી. ત્યારે નવા બનેલા મેયરો આજે દિલ્હીમાં પીએમ નરેન્દ્ર મોદીને મળ્યા હતા. આ પ્રસંગે ઉત્તર પ્રદેશના મુખ્યમંત્રી યોગી આદિત્યનાથ અને યુપી ભાજપાના અધ્યક્ષ ડૉ. મહેન્દ્રનાથ પાંડે પણ હાજર હતા. ત્યારે આ 16માંથી 14 ભાજપના મેયરને ગુજરાત વિધાનસભાની ચૂંટણીમાં ભાજપના પ્રચાર માટે ગુજરાત મોકલવાનું નક્કી કરવામાં આવ્યું છે. આ તમામને પીએમ સાથે મુલાકાત કરી એક સ્પેશ્યલ પ્લેનથી સુરત મોકલવામાં આવશે. જ્યાં તે ભાજપ માટે વોટ માંગશે અને ભાજપનો પ્રચાર પ્રસાર કરશે.